* Kiekvienas vaikas yra unikali, greitai besikeičianti individualybė. Jis žaidžia, kaupia patirtį, greitai mokosi, turi savitą pasaulio matymą, kuria savo vertybes.
* Kokybiško vaiko ugdymosi svarbą tolesniam jo gyvenimui ir mokymuisi rodo naujausi vaiko raidos ir ugdymo tyrimai. Nustatyta, kad palanki socialinė aplinka ir ugdymas skatina biologinį vaiko smegenų brendimą – jungčių tarp neuronų formavimąsi ir įsitvirtinimą, lemiantį vaiko gebėjimų struktūrą. Jeigu kurioje nors veikloje ikimokyklinio amžiaus vaikas nedalyvauja, neuroninės jungtys nesiformuoja arba nunyksta (jei buvo susiformavusios) ir galimybė išsiugdyti įvairius gebėjimus mažėja.
* Siekdami tinkamai auklėti savo vaikus, turime laiduoti ugdymo tęstinumą tarp vaikų darželio ir šeimos;
* Lygiagrečiai svarbus vaikui jo maitinimasis, miegas bei jo ugdymasis
* Tikimės nuoširdaus ir geranoriško bendradarbiavimo, nes vaiko ugdymas bus veiksmingas tik tada, kai jis bus nuoseklus.
* Prisiminkite, kad vaikai mokosi ne iš suaugusiojo žodžių, o iš veiksmų
* Grupėje du kartus į metus organizuojami tėvų susirinkimai, kurių metu su pedagogais aptarsite Jūsų vaiko pasiekimus, savijautą ir pan.

Mokestis už vaiko maitinimą ir ugdymo reikmių tenkinimą įstaigose, įgyvendinančiose ikimokyklinio ir priešmokyklinio ugdymo programas, mokamas už praėjusį mėnesį  ir turi būti sumokėtas iki kito mėnesio 20  dienos.

Mokėti galima internetu (visi duomenys pateikti grupėje tėvų lentoje).

Už mokesčių surinkimą yra atsakingas įstaigos direktorius ar jo įgaliotas asmuo.

**Jeigu  laiku nesumokamas mokestis, įstaigos direktorius turi teisę pašalinti vaiką iš ugdymo įstaigos sąrašų, prieš tai raštu įspėjęs tėvus (globėjus).**

Įstaigos direktorius turi teisę pašalinti vaiką iš ugdymo įstaigos sąrašų, jeigu vaikas nelanko įstaigos **ilgiau kaip vieną mėnesį be pateisinamos priežasties,** prieš tai raštu įspėjęs tėvus (globėjus).

Tėvai (globėjai) atsako už pateikiamų dokumentų ir informacijos teisingumą.

Įmokos ir skolos už vaiko maitinimą ir ugdymo reikmių tenkinimą apskaitomos ir išieškomos Lietuvos Respublikos teisės aktų nustatyta tvarka.



***INFORMACIJA TĖVAMS***

*Gerosios Vilties 7 a, Vilnius*

*Telefonas:8(5) 2337649*

*El. p.* *rastine@viltene.vilnius.lm.lt*

*Interneto svetainės adresas:* [*www.viltene.lt*](http://www.viltene.lt)

*Direktorė D. Sauliūnienė*

*Direktoriaus pavaduotoja ugdymui*

*Dr. B. Autukevičienė*

*D. Adomonienė*

*2017 m.*

**MOKESTIS UŽ VAIKO IŠLAIKYMĄ**

Remiantis Vyriausybės nutarimu, ikimokyklinės ugdymo įstaigos steigėjas tvirtina mokesčio už vaikų išlaikymą ikimokyklinėse ir priešmokyklinėse grupėse mokėjimo tvarkos aprašą. Jis reglamentuoja ikimokyklinio ir priešmokyklinio amžiaus vaikų maitinimo, ugdymo reikmių tenkinimo mokesčių, lengvatų taikymo ir pateikiamų dokumentų lengvatoms priėmimo sąlygas ir tvarką.

Už vaiko išlaikymą įstaigose tėvai (globėjai) moka Vilniaus miesto savivaldybės tarybos nustatyto dydžio mokestį. Jį sudaro:

* vaiko dienos maitinimo normos mokestis;
* mokestis vaiko ugdymo ir kitoms reikmėms.

Vilniuje už vieną lankytiną dieną lopšelio grupėse maitinimo mokestis - **1,81 Eur,** darželio grupėse – **2,07 Eur**

Nustatytas **0,72 Eur** mokestis visoms šeimoms ir **0,29 Eur mokestis socialiai remtinoms šeimoms** už kiekvieną mėnesio dieną (išskyrus šeštadienius, sekmadienius ir švenčių dienas):

- ikimokyklinio ir priešmokyklinio amžiaus vaiko ugdymo reikmėms tenkinti ir darbuotojų darbo apmokėjimui;

- priešmokyklinio amžiaus vaikų bendrojo ugdymo mokyklose ugdymo reikmėms tenkinti, maisto gaminimo išlaidoms ir darbuotojų darbo apmokėjimui,  kai vaikai lanko įstaigą ilgiau kaip 4 val.

**mokesčio lengvatų taikymas ir jas patvirtinančių dokumentų pateikimas**

I. Mokestis už vaiko maitinimą  ikimokyklinio ir priešmokyklinio ugdymo grupėse tėvų prašymu mažinamas **50 proc.** Vilniaus miesto savivaldybės tarybos sprendimu nustatytos vaiko dienos maitinimo normos už kiekvieną lankytą, nelankytą ir nepateisintą dieną, jeigu:

-vaikas (vaikai) turi tik vieną iš tėvų (jeigu vienas iš vaiko tėvų yra miręs, nenurodytas vaiko gimimo liudijime, teismo pripažintas dingusiu be žinios ar nežinia kur esančiu, teismo pripažintas neveiksniu), pateikus tai patvirtinančius dokumentus;

-šeima augina tris ir daugiau vaikų iki 18 metų arba vyresnių, kurie mokosi bendrojo ugdymo mokykloje pagal nuosekliojo mokymosi programą, pateikus šeimos sudėtį patvirtinantį dokumentą;

-vaikui nustatyti dideli arba labai dideli specialieji ugdymosi poreikai;

-vaikas serga onkologine liga, diabetu, astma, epilepsija ir sunkios formos alergija;

-vaiko abiem tėvams (globėjams) nustatytas ne didesnis kaip 40 procentų darbingumo lygis.

II. **Mokestis už vaiko maitinimą nemokamas, jeigu:**

 - šeima gauna socialinę pašalpą pagal Vilniaus miesto socialinės paramos centro pateiktas pažymas;

- vaikas nelanko įstaigos dėl:

1. tėvams (globėjams) suteikiamos Lietuvos Respublikos darbo kodekso 214 straipsnyje numatytos papildomos poilsio dienos per mėnesį,  auginantiems neįgalų vaiką iki aštuoniolikos arba du vaikus iki dvylikos metų ar auginantiems tris ir daugiau vaikų iki dvylikos metų dėl suteikiamų dviejų papildomų poilsių dienų per mėnesį.

2. ligos, pateikus gydytojo pažymą pirmą dieną atvedus vaiką į įstaigą;

3. tėvų (globėjų) kasmetinių ar nemokamų atostogų, pateikus dokumentą iš darbovietės;

4. prastovų tėvų (globėjų) darbovietėje, pateikus tai patvirtinančius dokumentus;

5. tėvų (globėjų) darbo pagal kintantį darbo grafiką, pateikus iš darbovietės pažymą arba darbo grafikus iki kiekvieno mėnesio paskutinės dienos, kuriuose būtų nurodytas ne darbo dienų skaičius;

6. mokinių atostogų (jeigu ikimokyklinio ugdymo įstaigą lankantis vaikas turi  brolių ar  seserų, kurie mokosi bendrojo ugdymo mokykloje), pateikus prašymą ir pažymą iš mokyklos;

7. vasaros meto (birželio–rugpjūčio mėn.);

8. nelaimių šeimoje (artimųjų mirtis ir pan.), ne ilgiau kaip 3 dienas;

 9. oro temperatūros, jei ji yra žemesnė kaip minus 20o C;

10. įstaigos (grupės) uždarymo remontui, avariniams darbams, karantinui, kilus epidemijai.

III. Dokumentai, patvirtinantys lengvatos taikymą, pateikiami įstaigos direktoriui, priimant vaiką į įstaigą, o dokumentai apie vėliau atsiradusią teisę į lengvatą – visomis darbo dienomis.

IV. Lengvata taikoma pateikus prašymą bei dokumentus, patvirtinančius teisę į lengvatą,  **nuo kito mėnesio 1 dienos.** už praėjusį laikotarpį mokestis neperskaičiuojamas, išskyrus socialiai remtinas šeimas.

V. Šeimoms, gaunančioms socialines pašalpas, mokestis perskaičiuojamas nuo pašalpos skyrimo mėnesio už praėjusį laikotarpį, ne ilgesnį kaip trys mėnesiai. Dėl objektyvių priežasčių laiku nepateikus pažymos mokestis perskaičiuojamas nuo pašalpos skyrimo mėnesio.

VI. Lengvatos taikymas įforminamas įstaigos direktoriaus įsakymu, su kuriuo kitą dieną supažindinamas apskaitą tvarkantis asmuo ar įstaiga, jei apskaita perduota tvarkyti kitai įstaigai.

VII. Paaiškėjus apie neteisėtą naudojimąsi lengvata, mokesčiai yra perskaičiuojami ir sumokami per vieną mėnesį.

VIII. Netekus teisės į lengvatą, apie tai tėvai (globėjai) raštu praneša įstaigos direktoriui.

IX. Tėvai (globėjai) gali gauti tik vieną lengvatą.

**Iš: Vilniaus miesto savivaldybės** **tarybos** s**prendimo** „**Dėl mokesčio už vaiko išlaikymą vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo tvirtinimo ir vienos dienos vaiko maitinimo normos nustatymo** (2014 m. spalio 22 d. Nr. 1-2070)